| *Froot* |
| --- |
| Froot viršelis |
| Marina and the Diamonds studijinis albumas |
| Išleistas | 2015 m. kovo 13 d. |
| Įrašytas | 2012–2014 m. |
| Žanras | Pop |
| Trukmė | 53:09 |
| Įrašų kompanija | Neon Gold, Atlantic |
| Prodiuseris | Marina Diamandis, David Kosten |
| Marina and the Diamonds chronologija |
| 

|  |  |  |
| --- | --- | --- |
| „Electra Heart" (2012) | **„Froot"** (2015) |  |

 |

**„Froot"** – trečiasis studijinis britų atlikėjos Marina and the Diamonds albumas, kuris buvo išleistas 2015 m. kovo 13 d. Albumas turėjo būti išleistas vėliau (balandžio 3d.), tačiau dėl nutekėjimo internete išleidimo data buvo paankstinta. Diamandis pati parašė visas 12 dainų, kurios yra albume.

„Froot" yra pop albumas su dream pop, synthpop, elektroninės muzikos, indie pop, ir roko elementais. Dainos buvo įrašytos dalyvaujant gyvai grupei.

Albumas debiutavo 10-oje JK albumų topo pozicijoje ir per pirmąją savaitę buvo parduotos 10 411 kopijos. „Froot" tapo pirmuoju atlikėjos albumu, kuris pateko į JAV topo pirmąjį 10-tuką (Billboard 200). Prieš albumo išleidimą, kiekvieną mėnesį, buvo išleidžiama po vieną dainą (kampanija pavadinta „Froot of the Month"). Albumas buvo reklamuojamas Diamandis pasirodymuose festivaliuose ir per jos koncertų turą „Neon Nature". Turas vyko nuo 2015 m. spalio iki 2016 m. kovo.

2016 m. balandžio 5 d. atlikėja paskelbė apie „Froot" „eros" pabaigą savo Instagram ir Twitter paskyrose. Diamandis teigė norinti šiek tiek pailsėti ir užsiimti kuo nors kitu.

Įvykiai prieš albumo išleidimą
------------------------------

2013 m. vasarį Diamandis paskelbė, kad pradėjo rašyti dainas naujam albumui, bet vėliau savo Facebook puslapyje patvirtino, kad prie albumo dirbo nuo 2012 m. liepos.

Interviu su „The Line of Best Fit" metu Diamandis teigė, kad išleidus singlą „Primadonna" (iš „Electra Heart" albumo) ji jau žinojo ko nori iš trečiojo savo albumo. Atlikėja „Electra Heart" albume dirbo kartu su keliais prodiuseriais ir dainų autoriais, bet naujame albume Diamandis visas dainas parašė pati ir dirbo tik su vienu prodiuseriu.

Išleidimas ir reklama
---------------------

Pagrindinė albumo daina „Froot" buvo išleista 2014 m. spalio 10 d. per atlikėjos gimtadienį. Albumo dainų sąrašas buvo patvirtintas 2014 m. lapkričio 9 d. o albumo viršelis buvo paskelbtas sekančią dieną.

Prieš albumo išleidimą, kiekvieną mėnesį, buvo išleidžiama po vieną dainą (kampanija pavadinta „Froot of the Month"). Diamandis teigė, kad tokia leidimo strategija jai leido išleisti tas dainas, kurias ji pati nori išleisti, o ne tik tas, kurios bus naudingos komerciškai. Po albumo nutekėjimo buvo spėliojama ar kampanija tęsis, bet nepaisant to paskutinė daina buvo išleista, kaip ir planuota. Pirmoji šios kampanijos daina buvo „Froot", o gruodį buvo išleista „Happy". Šios dvi dainos taip pat buvo išleistos kaip specialus 7" vinilinės plokštelės rinkinys. Sausį buvo išleista „Immortal", vasarį „I'm a Ruin", kovą „Forget" ir balandį „Gold". „Froot", „Happy", „I'm a Ruin" ir „Forget" tapo singlais. 2015 m. liepą buvo paskelbta, kad „Blue" taps penktuoju albumo singlu.

2015 m. balandį, interviu su „Billboard" metu, atlikėja išreiškė norą albumą išleisti iš naujo ir į jį įtraukti naują dainą „I'm Not Hungry Anymore", tačiau vėliau šios idėjos atsisakė.

Komercinė sėkmė
---------------

„Froot" debiutavo 10-oje JK albumų topo pozicijoje ir per pirmąją savaitę buvo parduotos 10 411 kopijos. Antrąją savaitę buvo parduotos 2 294 kopijos ir albumas nukrito į 44-ąją poziciją. JAV albumas debiutavo 8-oje pozicijoje ir per pirmąją savaitę buvo parduotos 46 000 kopijos. „Froot" tapo pirmuoju atlikėjos albumu patikusiu į JAV top 10. Kanadoje albumas debiutavo 6-oje topo pozicijoje ir per pirmąją savaitę buvo parduotos 4 500 kopijos.

Airijoje albumas pasiekė 4-ąją poziciją, Šveicarijoje 10-ąją, Suomijoje 19-ąją, Vokietijoje 24-ąją.

Dainų sąrašas
-------------

Visas dainas parašė Marina Diamandis.

| *„Froot"* |
| --- |
| Nr. | Pavadinimas | Trukmė |
| 1. | „Happy"   | 4:03 |
| 2. | „Froot"   | 5:31 |
| 3. | „I'm a Ruin"   | 4:32 |
| 4. | „Blue"   | 4:14 |
| 5. | „Forget"   | 4:09 |
| 6. | „Gold"   | 4:14 |
| 7. | „Can't Pin Me Down"   | 3:25 |
| 8. | „Solitaire"   | 4:37 |
| 9. | „Better Than That"   | 4:36 |
| 10. | „Weeds"   | 4:07 |
| 11. | „Savages"   | 4:16 |
| 12. | „Immortal"   | 5:21 |
| **53:09** |

Topai
-----

| Topai (2015) | Pozicija |
| --- | --- |
| Airijos albumų top (IRMA) | 4 |
| Australijos albumų top (ARIA) | 12 |
| Austrijos albumų top (Ö3 Austria) | 38 |
| Belgijos albumų top (Ultratop Flanders) | 92 |
| Belgijos albumų top (Ultratop Wallonia) | 61 |
| Ispanijos albumų top (PROMUSICAE) | 27 |
| Italijos albumų top (FIMI) | 68 |
| JAV albumų top (Billboard 200) | 8 |
| JK albumų top (OCC) | 10 |
| Kanados albumų top (Billboard) | 6 |
| Naujosios Zelandijos albumų top (RMNZ) | 12 |
| Nyderlandų albumų top (MegaCharts) | 21 |
| Norvegijos albumų top (VG-lista) | 31 |
| Prancūzijos albumų top (SNEP) | 78 |
| Suomijos albumų top (Suomen virallinen lista) | 19 |
| Škotijos albumų top (OCC) | 9 |
| Švedijos albumų top (Sverigetopplistan) | 48 |
| Šveicarijos albumų top (Schweizer Hitparade) | 10 |
| Vokietijos albumų top (Offizielle Top 100) | 24 |
|

Išnašos
-------

1. ↑   Archyvuota kopija 2016-03-04 iš Wayback Machine projekto.
2. ↑
3. ↑
4. ↑
5. ↑
6. ↑
7. ↑   Archyvuota kopija 2018-07-17 iš Wayback Machine projekto.
8. ↑
9. ↑
10. ↑
11. ↑
12. ↑   Archyvuota kopija 2016-03-04 iš Wayback Machine projekto.
13. ↑
14. ↑
15. ↑
16. ↑
17. ↑
18. 1 2   Archyvuota kopija 2015-04-02 iš Wayback Machine projekto.
19. ↑  ARIA
20. ↑  Ö3 Austria
21. ↑  Ultratop Flanders
22. ↑  Ultratop Wallonia
23. ↑  PROMUSICAE
24. ↑  FIMI
25. ↑  Billboard 200, JAV Archyvuota kopija 2019-12-01 iš Wayback Machine projekto.
26. ↑  OCC
27. ↑  Billboard, Kanada Archyvuota kopija 2016-04-01 iš Wayback Machine projekto.
28. ↑  RMNZ
29. ↑  MegaCharts
30. ↑  VG-lista
31. ↑  SNEP
32. ↑  Suomen virallinen lista
33. ↑  OCC, Škotija
34. ↑  Sverigetopplistan
35. ↑  Schweizer Hitparade
36. ↑  Offizielle Top 100 (reikia naudotis paieška)